കണ്ണൂരില് ചാക്കില് കെട്ടിയ നിലയില് കണ്ടെത്തിയ മൃതദേഹം തിരിച്ചറിഞ്ഞു, കൊലപാതകം സ്ഥിരീകരിച്ച് പൊലീസ് കണ്ണൂര്: കണ്ണൂര് പൊതുവാച്ചേരിയില് ചാക്കില് കെട്ടിയ നിലയില് കണ്ടെത്തിയത് കണ്ണൂര് സ്വദേശി പ്രജീഷ് എന്നയാളുടെ മൃതദേഹമെന്ന് സ്ഥിരീകരണം. മരം മോഷണക്കേസില് പൊലീസിന് വിവരങ്ങള് നല്കിയ ആളാണ് കൊല്ലപ്പെട്ട പ്രജീഷ്.പ്രതികളെ തിരിച്ചറിഞ്ഞതായും മോഷണകേസില് പ്രതികളെ കുറിച്ച് വിവരം നല്കിയതാണ് കൊലപാതകത്തിലേക്ക് നയിച്ചതെന്ന് കരുതുന്നതായും കണ്ണൂര് അസി.കമ്മീഷണര് പി പി സദാനന്ദന് പറഞ്ഞു. അബ്ദുള് ഷുക്കൂര്, റിയാസ് എന്നിവരാണ് പ്രതികള്. ഇവര് ഒളിവിലാണ്. മരം മോഷണവുമായി ബന്ധപ്പെട്ട് പ്രതികളെക്കുറിച്ച് പൊലീസിന് വിവരം നല്കിയ ആളാണ് പ്രജീഷ്. ഇതിലുള്ള പ്രതികാരമാണ് കൊലപാതകത്തിലേക്ക് എത്തിയത്. 4 ലക്ഷം രൂപയുടെ തേക്കുമരം മോഷ്ടിച്ചതിന് പ്രതികള് ആഗസ്ത് 9 ന് പിടിയിലായിരുന്നു. ചാക്കില് കെട്ടിയ നിലയില് റോഡിന് സമീപത്തെ കനാലിലാണ് മൃതദേഹം കണ്ടെത്തിയത്. കഴിഞ്ഞ രണ്ട് ദിവസമായി പ്രജീഷിനെ കാണ്മാനില്ലായിരുന്നു. ഈ കേസില് ജാമ്യത്തില് ഇറങ്ങിയതിന് ശേഷമാണ് കൊലപാതകം നടത്തിയത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona